CELEX: 31983D0103
Language: el
Date: 1983-03-01 00:00:00
Title: 83/103/ΕΟΚ: Απόφαση της Επιτροπής της 1ης Μαρτίου 1983 για την έγκριση του διευρυμένου προγράμματος για την εξάλειψη της φυματίωσης των βοοειδών που υποβλήθηκε από την Ελληνική Δημοκρατία (Το κείμενο στην ελληνική γλώσσα είναι το μόνο αυθεντικό)

Avis juridique important

|

31983D0103

83/103/ΕΟΚ: Απόφαση της Επιτροπής της 1ης Μαρτίου 1983 για την έγκριση του διευρυμένου προγράμματος για την εξάλειψη της φυματίωσης των βοοειδών που υποβλήθηκε από την Ελληνική Δημοκρατία (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 066 της 12/03/1983 σ. 0013 - 0013

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Μαρτίου 1983  περί εγκρίσεως του διευρυμένου προγράμματος για την εξάλειψη της φυματιώσεως των βοοειδών που υποβλήθηκε από την Ελληνική Δημοκρατία  (Το κείμενο στην ελληνική γλώσσα είναι το μόνο αυθεντικό)  (83/103/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/391/ΕΟΚ του Συμβουλίου της 17ης Μαΐου 1977 περί καθιερώσεως κοινοτικού προγράμματος με σκοπό την εξάλειψη της βρουκελλώσεως, της φυματιώσεως και της λευκώσεως των βοοειδών (1), όπως τροποποιήθηκε από την οδηγία 82/400/ΕΟΚ (2), και ιδίως το άρθρο 9 παράγραφος 2,  την οδηγία 78/52/ΕΟΚ του Συμβουλίου της 13ης Δεκεμβρίου 1977 περί καθιερώσεως κοινοτικών κριτηρίων που εφαρμόζονται στα εθνικά σχέδια επιταχύνσεως της εξαλείψεως της βρουκελλώσεως, της φυματιώσεως και της ενζωοτικής λευκώσεως στα βοοειδή (3), και ιδίως το κεφάλαιο ΙΙΙ,  την απόφαση 81/325/ΕΟΚ της Επιτροπής της 24ης Απριλίου 1981 περί εγκρίσεως του προγράμματος για την εξάλειψη της φυματιώσεως των βοοειδών, που υποβλήθηκε από την Ελληνική Δημοκρατία (4),  την οδηγία 82/400/ΕΟΚ του Συμβουλίου της 14ης Ιουνίου 1982 περί καθιερώσεως συμπληρωματικού κοινοτικού προγράμματος για την εξάλειψη της βρουκελλώσεως, της φυματιώσεως και της λευκώσεως των βοοειδών,  Εκτιμώντας:  ότι, με επιστολή της 2ας Νοεμβρίου 1982, η Ελληνική Δημοκρατία κοινοποίησε στην Επιτροπή ένα διευρυμένο πρόγραμμα για την εξάλειψη της φυματιώσεως των βοοειδών·  ότι, μετά από εξέταση και αφού λήφθηκε υπόψη η επιτυχία του αρχικού προγράμματος, διαπιστώθηκε ότι το διευρυμένο πρόγραμμα είναι σύμφωνο με τις οδηγίες 77/391/ΕΟΚ, 78/52/ΕΟΚ και 82/400/ΕΟΚ·  ότι το διευρυμένο πρόγραμμα εξασφαλίζει τη συνέχιση των μέτρων που ελήφθησαν στο πλαίσιο του αρχικού προγράμματος και ότι το αρχικό πρόγραμμα έληξε στις 31 Δεκεμβρίου 1982·  ότι, συνεπώς, πληρούνται οι προϋποθέσεις για χρηματοδοτική συμμετοχή της Κοινότητας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής·  ότι ζητήθηκε η γνώμη της Επιτροπής του Ταμείου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το διευρυμένο πρόγραμμα για την εξάλειψη της φυματιώσεως των βοοειδών που υποβλήθηκε από την Ελληνική Δημοκρατία.  Άρθρο 2  Η χρηματοδοτική συμμετοχή της Κοινότητας πραγματοποιείται βάσει των επιλέξιμων δαπανών για τα βοοειδή που θα σφαγούν την 1η Ιανουαρίου 1983.  Άρθρο 3  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, την 1η Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 145 της 13. 6. 1977, σ. 44.  (2) ΕΕ αριθ. L 173 της 19. 6. 1982, σ. 18.  (3) ΕΕ αριθ. L 15 της 19. 1. 1978, σ. 34.  (4) ΕΕ αριθ. L 129 της 15. 5. 1981, σ. 67.